CELEX: 62007CA0102
Language: et
Date: 2008-04-10 00:00:00
Title: Kohtuasi C-102/07: Euroopa Kohtu (esimene koda) 10. aprilli 2008 . aasta otsus (Hoge Raad der Nederlanden'i (Madalmaad) eelotsusetaotlus) — adidas AG, adidas Benelux BV versus Marca Mode CV, C&A Nederland, H&M Hennes & Mauritz Netherlands BV, Vendex KBB Nederland BV (Kaubamärgid — Direktiivi 89/104/EMÜ artikli 5 lõike 1 punkt b ja artikli 5 lõige 2 ning artikli 6 lõike 1 punkt b) — Vaba kasutatavuse nõue — Kolme triibu kaubamärk — Kahe triibu motiivi kui kaunistuse kasutamine konkurentide poolt — Etteheide kaubamärgi kahjustamise ja lahjendamise kohta)

24.5.2008   
            
            
               ET
            
            
               Euroopa Liidu Teataja
            
            
               C 128/13
            
         Euroopa Kohtu (esimene koda) 10. aprilli 2008. aasta otsus (Hoge Raad der Nederlanden'i (Madalmaad) eelotsusetaotlus) — adidas AG, adidas Benelux BV versus Marca Mode CV, C&A Nederland, H&M Hennes & Mauritz Netherlands BV, Vendex KBB Nederland BV
   (Kohtuasi C-102/07) (1)
   
   (Kaubamärgid - Direktiivi 89/104/EMÜ artikli 5 lõike 1 punkt b ja artikli 5 lõige 2 ning artikli 6 lõike 1 punkt b) - Vaba kasutatavuse nõue - Kolme triibu kaubamärk - Kahe triibu motiivi kui kaunistuse kasutamine konkurentide poolt - Etteheide kaubamärgi kahjustamise ja lahjendamise kohta)
   (2008/C 128/21)
   Kohtumenetluse keel: hollandi
   Eelotsusetaotluse esitanud kohus
   Hoge Raad der Nederlanden
   Põhikohtuasja pooled
   
      Hagejad: adidas AG, adidas Benelux BV
   
      Kostjad: Marca Mode CV, C&A Nederland, H&M Hennes & Mauritz Netherlands BV, Vendex KBB Nederland BV
   Kohtuasja ese
   Eelotsusetaotlus — Hoge Raad der Nederlanden — Nõukogu 21. detsembri 1988. aasta esimese direktiivi kaubamärke käsitlevate liikmesriikide õigusaktide ühtlustamise kohta (EÜT 1989, L 40, lk 1; ELT eriväljaanne 17/01, lk 92) artikli 3 lõike 1 punktide b ja c tõlgendamine — Registreerimisest keeldumine või tühisus — Eristusvõime puudumine — Omandamine kasutamise teel — Avalik huvi, mis seisneb selles, et märkide kättesaadavust ei piirataks õigustamatult juhul, kui märgid kaunistavad asjaomase avalikkuse hinnangul teatud kaupu ega erista neid
   Resolutiivosa
   Nõukogu 21. detsembri 1988. aasta esimest direktiivi 89/104/EMÜ kaubamärke käsitlevate liikmesriikide õigusaktide ühtlustamise kohta tuleb tõlgendada nii, et kaubamärgiomaniku ainuõiguse ulatuse hindamisel ei tule vaba kasutatavuse nõuet arvesse võtta, välja arvatud niivõrd, kuivõrd tuleb kohalda direktiivi artikli 6 lõike 1 punktis b sätestatud kaubamärgi mõju piirangut.
   
      (1)  ELT C 82, 14.4.2007.